SKRIFTLIG FORESPØRGSEL E-2935/02

af Cristiana Muscardini (UEN), Roberta Angelilli (UEN)og Antonio Mussa (UEN) til Kommissionen

(17. oktober 2002)

Om: Diskrimination af italiensk kultur i udlandet

Er Kommissionen klar over, at italienske konservatorieuddannede med højeste karakter, udmærkelse, hædersbevisning, specialuddannelse fra europæiske skoler og stor solisterfaring ikke har adgang til europæiske udvælgelsesprøver eller til europæiske statslige skoler som undervisere?

Dette er stærkt diskriminerede over for disse professionelle musikere, eftersom de netop på grund af deres kvalifikationer ofte anmodes om at undervise i hovedinstrumenterne (violin, klaver og guitar) i de bedste privatskoler, og eftersom deres konservatorieuddannelse er den eneste højere uddannelse i musik i Italien. Er Kommissionen klar over, at der dermed ikke findes nogen alternativer for unge italienere for så vidt angår adgang til at undervise, til at deltage i koncerter og udvælgelsesprøver og til at arbejde i orkestre?

Kan Kommissionen, eftersom alle europæiske lande, herunder også de østeuropæiske lande, gensidigt anerkender hinandens eksamensbeviser, bortset fra de italienske, udarbejde et direktiv om ankerkendelse i Europa af italienske konservatorieuddannede, således at de sidestilles med konservatorieuddannede fra de øvrige konservatorier i EU og i Østeuropa?

Samlet svarafgivet på Kommissionens vegne af Frederik Bolkesteinpå skriftlige forespørgsler E-2935/02 og E-3024/02

(28. november 2002)

Anerkendelse af læreres kvalifikationer er omfattet af Rådets direktiver 89/48/EØF(1) og 92/51/EØF(2). Disse direktiver giver statsborgere i EU, som allerede har en erhvervskompetencegivende uddannelse fra deres oprindelsesmedlemsstat, ret til at udøve deres erhverv i en anden medlemsstat. For at nyde godt af den generelle ordning skal man være fuldt ud kvalificeret til at udøve et givet erhverv i sin oprindelsesmedlemsstat.

Så vidt Kommissionen er orienteret, giver de eksamensbeviser, der udstedes af de italienske konservatorier, ikke adgang til at virke som musiklærer i Italien. For at få adgang til dette erhverv er det nødvendigt også at være i besiddelse af undervisningskvalifikationer (abilitazione), som kan opnås ved hjælp af en

udvælgelsesprøve, eksamen eller kompetencegivende kursus. Uden denne yderligere kvalifikation kan musikere med afgangseksamen fra italienske konservatorier ikke omfattes af direktiverne og således ikke undervise i andre medlemsstater, hvor dette erhverv er reguleret. Hvad angår koncerter og orkestre, er de relevante erhverv, så vidt Kommissionen ved, ikke reguleret i andre medlemsstater. Derfor bør italienske konservatorieuddannede, der ønsker adgang til disse erhverv, ikke støde på juridiske forhindringer i forbindelse med deres eksamensbeviser.

(1) Rådets direktiv 89/48/EØF af 21. december 1988 om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed, EFT L 19 af 24.1.1989.

(2) Rådets direktiv 92/51/EØF af 18. juni 1992 om anden generelle ordning for anerkendelse af erhvervsuddannelser til supplering af direktiv 89/48/EØF, EFT L 209 af 24.7.1992.